”SALÁTA”
 Zöld tippek zöldülő iskoláknak

2006. november

„Nem hiszek az elrendelésben, mert van szívemben akarat,
s tán ha kezem másképp legyintem, a világ másfelé halad.”
(Babits Mihály) 

1. Újrapapír termékek

	Szeretnénk segítséget nyújtani azoknak az oktatási intézmények, melyek „zöldítenék” mindennapi tevékenységüket, és szívesen használnának újrahasznosított alapanyagból készült papír termékeket az iskola/óvoda életében (irodai munka, levelezés, dolgozatírás, stb.). A következő termékekről/forgalmazókról van jelenleg tudomásunk:
•	Europapier Kft () Információ: 
„Steinbeis - classic white” típusú A/4-es környezetbarát fénymásoló papír
•	Szentendrei Papírgyár ( tel: 26/311-788)/vagy annak budapesti kirendeltsége ( tel: 351-6574)
A/4-es környezetbarát fénymásoló papír és különféle méretű, környezetbarát borítékok
•	Archimedes 2002 (A termék beszeezhető az Ökoszolgálat Alapítványnál  1051 Budapest Nádor u. 34. Tel: 1/269-4016u) 
A/4 környezetbarát fénymásoló papír (a típust lásd az  weboldalon)

2. www.komposztalj.hu

	A HuMuSz egyik legújabb honlapja a házi komposztálással kapcsolatosan ad ötleteket, tippeket. Számos hazai és külföldi példa (közösségi, önkormányzati, intézményi programok) leírása található meg rajta; illetve folyamatosan frissülő hírfelület a hazai eseményekről. Reményeink szerint nemsokára pedagógusoknak szánt feladattárral bővülnek a menüpontok, hogy segítséget nyújtsunk a komposztálással kapcsolatos ismeretek gyerekek részére történő átadásában, illetve a házi komposztálás jelentőségének tudatosításában. 

3. www.piromania.info

	A HuMuSz fenti cím alatt megtalálható weboldala a hulladékégetéssel illetve annak alternatíváival foglalkozik (tények, adatok, példák, problémák, megoldások). Érinti a légszennyezés, az egészségügyi kockázatok, a társadalmi károk, illetve a hazai és külföldi égetők kérdéskörét. Ajánljuk iskolai versenyekhez, kutatómunkákhoz, órai felkészüléshez, házi dolgozathoz, stb.
4. Mentőexpedíció a Földért!

	Hét alkalmas környezeti nevelési projekt indul „Mentőexpedíció a Földért” címmel, iskolai csoportok számára, keddtől péntekig, előre egyeztetett időpontokban, 10-15 éves korosztálynak. Ez a 7 alkalomból álló projekt játékos formában viszi közelebb a gyerekeket az őket körülvevő környezethez és annak problémáihoz. Egyes területek szakértőinek bőrébe bújva jutnak közelebb a lehetséges megoldásokhoz. A program során megismerkedhetnek a természet és környezetvédelem fő fókuszaival, és azzal, hogy egyáltalán miért is van ezekre szükség. Mindezek során egy filmet is elkészítenek, arról, hogy ez a probléma saját életükben hogyan jelenik meg. 
	A projektekhez speciális projekt bérlet váltható! 15 fő részére, 7 alkalmas projektbérlet 50.000 Ft (30% kedvezmény) a bérletek megválthatók a Jövő Háza Kiállítás jegypénztárában előzetes időpont egyeztetés után. Jelentkezés: j vagy 336-4090-es telefonszám.

5. Natura 2000 - oktatási segédanyag az MME-től
	
	A Magyar Madártani és Természetvédelmi Egyesület Natura 2000 (az EU-hoz való csatlakozásunk óta Magyarország minden ötödik négyzetmétere a Natura 2000 hálózat része, azaz védett terület) kommunikációs programjának keretében készített egy ingyenes oktatócsomagot, amellyel a pedagógusok munkáját kívánja segíteni. A csomagban plakát, szórólap, Natura 2000 térkép és az ezeket összefűző Natura 2000 oktatási segédanyag (CD-ROM) található.
	A CD két fő tartalmi részből áll. Egyrészt csokorba gyűjti a Natura 2000 területekkel kapcsolatos tudnivalókat, másrészt ötleteket ad ezen ismeretek tananyagba való beépítéséhez. Az internethez csatlakozva a lemez segítségével az információk jóval bővebb köre érhető el. Mivel a pedagógusok sokirányú elfoglaltsága, továbbá az anyagi természetű akadályok miatt nagyon nehéz bármiféle �extra� iskolai program megvalósítását célul kitűzni, ezért olyan, különböző időtartamokat igénylő feladatok-ötletek kerültek összeállításra, melyekhez nem feltétlenül szükséges hosszú előkészítő munka. 
	Csomagok - a készlet erejéig - megrendelhetők: MME 1121 Budapest, Költő u. 21., 20/585-3886 E-mail: 

6. Ökológiai Központ a Magas-Bakonynál – szálláslehetőség iskolásoknak, óvodásoknak

	A Magas-Bakony lábaihoz települt Pápateszér-Farkashegyen helyezkedik el a győri Reflex Környezetvédő Egyesület Ökológiai Központja.  A Magas-Bakony kiváló túrázási lehetőségekkel kecsegteti a környékre látogatókat. A csodálatos természeti környezetben gombászhatunk, felfedezhetjük a hegyoldalak, vízfolyások élővilágát. A völgyekben megbújó apró falvakban ismerkedhetünk a terület népi építészetével, szokásaival, hagyományőrző mesteremberekhez kopogtathatunk be, akik szeretettel mutatják be mesterségüket. 
	Az oktatóközpont 24 főnek tud szállást biztosítani kora tavasztól késő őszig, emellett az udvaron lehetőség van sátrak felállítására is. Szállásdíj: 1.300,- Ft/fő/nap; kisebb létszám esetén minimum 13.000,- Ft/nap, amely magában foglalja egy fő technikai segítségnyújtó díját is. Az oktató központról, a túraútvonalakról és a látnivalókról részletes leírást, képeket találhatnak a www.reflex.gyor.hu honlapon az „Ökológiai Központ” menüpont alatt. Információk: Nagy Péter és Szűcs Gábor: tel: 96/316-192, fax: 96/310-988, drótposta: reflex@c3.hu

7. Erdei iskola és tábor a Beregi Tiszaháton 

	A Márokpapin található erdei iskolában (mely „Minősített Erdei Iskola” címmel rendelkezik) és táborban a gyerekek erdőt-rétet bebarangolva találkozhatnak a beregi táj változatos, védelemre érdemes állat-, növény- és gombaritkaságaival. A nagy kiterjedésű erdők és festői ligetek környezetében, a szervezet környezeti nevelőinek segítségével egész hétre szóló változatos programot nyújtanak a résztvevőknek, amelyben a madárgyűrűzés éppúgy szerepel, mint a terepi kutatások, megfigyelések, túrák, gyógynövény- és gombaismeret, mikroszkópos vizsgálatok, ügyességi játékok, vetélkedők, kézműves foglalkozások, éjszakai vadles, íjászat, röplabdaverseny, pingpong bajnokság. 	
	Az erdei iskola részvételi költsége 2007-ben: 5 napos erdei iskola egész hetes programmal, szállással, étkezéssel 14.800 Ft/fő Őszi szezonban az 5 nap programmal, szállással, étkezéssel 14.000 Ft/fő Szervező: E-misszió Természet és Környezetvédelmi Egyesület, 4400 Nyíregyháza, Szabolcs u. 6. Érdeklődni a kedvezményekről, programról: Szőke Zsuzsa () 20/431-8086, Tel.-fax: 42/504-403, 423-818, (programok/környezeti nevelés menüpont).

8. Globális képzés eszközök a BOCS Alapítványtól
 
	Dekoratív külsejű kiadvány, amelynek műfaja igen szokatlan: dosszié, amelyben papírokat tarthatunk, ugyanakkor felületei tele vannak információval. A Föld túlterhelését egészében és régiókra bontva mutatja, hangsúlyt helyez az ökológiai lábnyom gyakran elhanyagolt demográfiai tényezőjének megértetésére is. Anyaga többek között a Global Footprint Network és a WWF közös ökolábnyom jelentéséből, Meadows és munkatársai magyarul is megjelent könyvéből (A növekedés határai harminc év múltán Kossuth Kiadó, 2005) és az ENSZ népesedési programjának 2005. október 12-i jelentéséből származik. Pedagógusok, trénerek számára kihajtva poszterként is használható az ökológiai lábnyom oktatásához. Kapható 300 Ft-ért a BOCS Alapítványnál. 
	Aki legalább 14 db-ot rendel a poszter-dossziéból (5 ezer Ft, amiben már benne van 800 Ft utánvétes postaköltség), az a csomagban még 5 ezer forintnyi ajándékot kap: 

•	az ökolábnyom kiszámító kártyakészlet (amellyel memória és kvartett is játszható),
•	a Természet & Béke kalendáriumot (naptár, amelyben oktatáshoz jól használható öko-béke információk vannak minden napra),
•	17 db-os ismeretterjesztő képeslap-sorozatot (2 db-ot most, 15-öt pedig tavasszal küldenek),
•	megvarrható babláblabdát (ökolábnyom témájú kézműves foglalkozásra alkalmas, a kész labdával zsonglőrködni lehet),
•	egy ráadás poszter-dossziét,
•	három könyvet:
1.	Donella Meadows emlékkötet az 1972-es A növekedés határai c. világhírű ökológiai alapkönyv szerzőjének ezredfordulós írásaiból
2.	Hornus: Nem harcolhatok c. könyve az erőszakmentesség ősi keresztény gyökereiről
3.	Arnold: Isten újjáteremt c. könyve egy öko-béke életformában élő német-amerikai falu-hálózatról) 

	A megrendeléseket lehetőleg e-mailen, az  címre várják, vagy postán a BOCS Alapítvány, 8003 Székesfehérvár, Pf. 7. címre. A számlát az utánvétes csomagban postázzák, ezért kérik a pontos nevet és címet, amire a számlát kiállíthatják. Az akció a 2006. dec. 11-ig feladott megrendelésekre érvényes. A kártyakészletből csak az első kétszáz megrendelőnek tudnak küldeni.
9. Lombkomposztálás iskolákban, óvodákban!

	Az ősszel keletkező nagy mennyiségű lehullott lomb gyakran sok fejtörést, munkát okoz az oktatási intézmények életében. Számos helyen a környezeti- és egészségügyi szempontból megkérdőjelezhető égetéshez folyamodnak, vagy esetleg a „bezsákolást” választják, ami viszont általában plusz kiadást jelent (továbbá a műanyag zsákok legyártása, az avar elszállítása, telepi komposztálása vagy hulladéklerakóban történő lerakása nagyobb környezeti terhet jelent, mint a helyben történő komposztálás). A probléma megoldására a HuMuSz az iskolaudvarban történő lombkomposztálást javasolja. A művelet nagyon egyszerű, nem munkaigényes (az egyszer összehordott kupaccal már nem kell tovább foglalkozni), alacsony a keret elkészítésének költségigénye, nem jár kellemetlen szagokkal, így nyugodtan belevághat bármelyik intézmény – akár olyan is, mely eddig nem komposztált. 
	Kialakítás: az udvar egyik félreesőbb helyén verjünk le cölöpöket téglalap alakban, s a cölöpök köré feszítsünk (nagyjából derék magasságban) egyszerű dróthálót (kerítésdrót, tyúkháló drót, stb.) úgy, mintha egy nagy járókát alakítanánk ki. Lehet egy nagy vagy több kisebb méretű lombkomposztáló háló - attól függően, mennyi avar keletkezik az intézmény területén. A háló egyik része ki/leakasztható legyen a cölöpről, hogy tavasszal az érett komposztot egyszerűbb legyen kilapátolni a hálóból. Komposztálás:	ha a háló elkészült, már csak az avart kell belehordani (lásd lejjebb a leírást). Tavaszra-nyár elejére összeesik a lombkupac, a komposztot pedig felhasználhatjuk talajtakarásra (párolgás gátlása – amivel spórolhatunk a vízfelhasználáson is, illetve gyomosodás gátlása – kevesebb fizikai munka) vagy beáshatjuk a talajba, hiszen az érett komposzt nagyszerű, természetes tápanyag utánpótlást jelent a növények és a kerti föld számára.
	További információk és lombkomposztáló keretekről képek a  honlapon találhatók (komposztkeretek – hálós komposztládák menüpont), de szívesen adunk telefonon (1/386-2648) és levélben ( 1111 Bp. Saru u. 11.) is felvilágosítást. Praktikus tanácsok lombkomposztáláshoz:
1.	A berakott lombot rétegenként nyomjuk, tömö rítsük össze, mielőtt újabb adag kerülne rá. A rétegeket locsoljuk jól be vízzel.
2.	Száraz nyarakon némi plusz vizet is igényel a lombtömeg, időnként tehát túrjunk bele (a felső felületről lepereg a víz) és öntsünk rá néhány vödörnyi vizet.
3.	A kupacot lehet, de nem szükséges forgatni.
4.	 Míg a vegyes komposztálásban főként a  baktériumok játszanak szerepet, addig a lomb gombák segítségével bomlik le, melyek a baktériumoknál több fényt és kevesebb levegőt igényelnek. Ezért a lombkomposztálót olyan sarokba telepítsük,  ahol az avar hosszabb ideig korhadhat.
5.	Minél többféle levelet keverjünk össze. Fontos megjegyezni, hogy minden levél komposztálható, csak a különféle fajok lebomlási ideje eltér egymástól (lassan lebomló pl. dió, vadgesztenye, platán, nyár). A lassan lebomló típusokat érdemes külön komposzthálóba helyezni, mert ezek csak 2-3 év múlva válnak éretté, így az ezekből származó komposztot csak később lehet felhasználni.   

10. Al Gore és a globális felmelegedés - előadás

	A volt amerikai alelnök  című könyve és filmje november 16-tól érkezik  a hazai mozikba, boltokba. Amíg csak a Csád-tó tűnik el a Föld térképéről, addig távolinak hat a probléma. De ma már látjuk, hogy gyorsuló folyamatról van szó, a hatások minket is elérnek. Mit tehetünk ellene? Elég-e, ha energiatakarékos égőket tekerünk a foglalatba, és kisebb fogyasztású terepjárót vásárolunk?  Gadó György Pál  2006.11.15. 18.00 óra  Humusz Ház, 1111 Budapest Saru u. 11. Információk: www.humusz.hu
11. ZÖLD FORGATAG - Környezet- és természetvédelmi programsorozat

	A 2006.11.13–16. közti rendezvények helyszíne a Szent István Egyetem gödöllői főépületének földszinti rektori díszterme. A kiállítások és az állandó programok naponta 14.00 órától látogathatók. Csoportokat előzetes egyeztetés alapján korábbi időpontokban is fogadnak. A 3 napos előadássorozaton túl á llandó programok is vannak: fotó- és festménykiállítás; ásvány- és ősmaradvány kiállítás; természet- és környezetvédő civil szervezetek ingyenes kiadványai, standjai; ősi gabona és zöldség tájfajták kiállítása; környezet- és egészségbarát termékek (újrapapír, kozmetikum, stb.) boltja; megújuló energiaforrások bemutatója; diavetítések, élménybeszámolók; Magyar Madártani Egyesület boltja. Részletes program, információk: Iskolai csoportok at napközben is szívesen fogadnak a következő programokra:
•	Kedd 8.30–12.30: Kerékpárral Erdélyben – Pálffy Tibor (Margita Egyesület)
•	Kedd 12.30–16.00: Környezeti nevelési játékok – Mérő Ágnes (KÖTÖK)
•	Szerda 8.30–12.30: Akik a sötétben is látnak – Reményik László író és vakvezető kutyája
•	Szerda 12.30–15.00:  a madarak világa (1-3. osztályosoknak!) – Juhász Tibor (MME)

12. Autó nélkül a városban – CD óvópedagógusoknak is!
	
	A Levegő Munkacsoport (www.levego.hu) új oktatási segédanyaga az óvodások és az óvópedagógusok, valamint a 6-18 éves tanulók és pedagógusaik számára készült. A könnyen kezelhető CD szemléltető anyagokat, diaprezentációt, feladatlapokat és óravázlatokat tartalmaz, melyek különböző tantárgyakba beépítve próbálják az Európai Mobilitási Héthez és az Európai Autómentes Naphoz kapcsolódó ismereteket, környezetvédelmi kérdéseket átadni, elmélyíteni. A CD-t 1400 iskolába juttatta el a szervezet, korlátozott számban még beszerezhető a Levegő Munkacsoport irodájában. Információk: 411-0509, 411-0510, 

13. Téli madáretetés, madárodú kihelyezés

	Látványos, gyerekek által is kedvelt környezeti nevelési módszer, így oktatási intézményekben is nagyszerűen alkalmazható, a téli madáretetés. Az oktatási intézmények udvarán elhelyezett etetők számos madár átteleléséhez, életben maradásához nyújtanak segítséget. 
	Az etetők elkészítésében (szakkörök, játszóházak, technika óra, stb.) és a kihelyezett etetők élelemmel történő feltöltésében a gyerekek közreműködhetnek (utóbbit pl. heti váltásban más más osztály). Az etetők elkészítéséhez, illetve a madarak számára kihelyezhető élelem típusáról, a téli madáretetés szabályairól (mennyi időnként, mikortól, stb.) szívesen adnak felvilágosítást a Madártani Egyesület (MME) munkatársai (1121 Budapest, Költő u. 21. Tel.: 1/275-6247 ) de számos praktikus tanács olvasható pl. a  Cser Kiadó () Madárbarát kert című, színesen illusztrált, lényegre törő könyvében is (beszerezhető az MME boltban, a kiadónál vagy nagyobb könyvesboltokban). 
	Etetők (fából, kerámiából, fonott anyagból, ablakba helyezhető, fára lógatható, stb.) és madárodúk szintén kaphatók az MME boltjában (1137 Budapest, Katona József u. 35. Tel: 270-2920 ), vagy a Kenderkóc kézműves boltban (www.kenderkoc.hu 1073 Bp. Erzsébet krt. 10-12.).